Realme Yo Days Sale: Realme U1 और Realme 2 Pro पर मिल रही है छूट  
Realme Yo Days Sale का हुआ आगाज़ 
रियलमी यो डेज़ सेल 12 अप्रैल तक चलेगी
Realme Yo Days सेल में Realme 3 को फ्लैश सेल के जरिए बेचा जाएगा
Realme Yo Days Sale का आगाज़ हो चुका है। रियलमी यो डेज़ सेल के दौरान रियलमी यू1 (Realme U1) और रियलमी 2 प्रो (Realme 2 Pro) को डिस्काउंट के साथ बेचा जाएगा। चार दिनों तक चलने वाली यह Realme Yo Days Sale 12 अप्रैल तक चलेगी। केवल इतना ही नहीं, सेल के दौरान 1 रुपये में शानदार डील्स भी मिलेंगी। लिमिटेड पीरियड ऑफर के तहत Realme 2 Pro खरीदने वाले ग्राहकों को रियलमी बड्स फ्री दिए जाएंगे। रियलमी (Realme) ने बताया कि Yo Days Sale के माध्यम से कंपनी अपने 60 लाख यूज़र बेस को सेलिब्रेट कर रही है।
सोमवार को रियलमी (Realme) ने अपने आधिकारिक ट्विटर अकाउंट से घोषणा की थी कि Realme Yo Days Sale के दौरान रियलमी 2 प्रो (Realme 2 Pro) को 1,000 रुपये की छूट के साथ बेचा जाएगा। फ्लिपकार्ट (Flipkart) पर प्रीपेड ट्रांजेक्शन पर अतिरिक्त 1,000 रुपये का डिस्काउंट मिलेगा।
इतना ही नहीं, जो भी ग्राहक 10 अप्रैल को सुबह 11 बजे Realme 2 Pro स्मार्टफोन को खरीदेंगे उन्हें रियलमी बड्स भी फ्री दिए जाएंगे। गौर करने वाली बात यह है कि पहले 500 ग्राहकों को रियलमी 2 प्रो के साथ ब्लूटूथ-ऐनेबल रियलमी बड्स मिलेंगे। फरवरी 2019 में Realme 2 Pro की कीमत में कटौती की गई थी।
कीमत में कटौती के बाद इसका 4 जीबी रैम और 64 जीबी स्टोरेज वेरिएंट 12,990 रुपये में बेचा जाता था। वहीं, इसका 6 जीबी रैम/ 64 जीबी स्टोरेज वेरिएंट 14,990 रुपये में उपलब्ध था। 10 अप्रैल दोपहर 12 बजे से Realme Yo Days सेल के दौरान Realme U1 का 3 जीबी रैम/ 64 जीबी स्टोरेज वेरिएंट ओपन सेल में बेचा जाएगा।
रियलमी यू1 के 3 जीबी रैम/32 जीबी स्टोरेज वेरिएंट और 4 जीबी रैम/64 जीबी स्टोरेज वेरिएंट पर भी अतिरिक्त 1,000 रुपये का डिस्काउंट मिलेगा। डिस्काउंट का लाभ अमेज़न (Amazon) के जरिए प्रीपेड ट्रांजेक्शन करने पर ही मिलेगा। Realme U1 का 3 जीबी रैम/ 64 जीबी स्टोरेज वेरिएंट की कीमत 10,999 रुपये है। वहीं, इसका 3 जीबी रैम/ 32 जीबी स्टोरेज वेरिएंट 9,999 रुपये और 4 जीबी रैम/ 64 जीबी स्टोरेज वेरिएंट 11,999 रुपये में उपलब्ध है।
Realme U1 के नए वेरिएंट के साथ भी पहले 500 ग्राहकों को फ्री रियलमी बड्स दिए जाएंगे। इसके अलावा कंपनी फ्लैश सेल के जरिए 1 रुपये में टैक बैगपैक देगी। सीमित-स्टॉक वाली यह सेल 11 अप्रैल सुबह 11:50 बजे पर आयोजित होगी। कंपनी के लेटेस्ट Realme 3 की बिक्री फ्लिपकार्ट (Flipkart) और रियलमी की वेबसाइट पर की जाती है। कुछ समय पहले कंपनी ने इस बात की घोषणा की गई थी कि केवल 3 हफ्तों में ही पिछले महीने लॉन्च हुए Realme 3 के  5 लाख यूनिट बेच दिए गए हैं।